31997R0997
L 144/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 997/97 НА КОМИСИЯТА
от 3 юни 1997 година
за изменение на Регламенти (ЕО) № 1431/94, (ЕО) № 1474/95 и (ЕО) № 1251/96 относно установяване на подробни правила за прилагане на определени тарифни квоти за яйца и птиче месо и за удължаване срока на валидност на някои лицензии за тях
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г., относно общата организация на пазара на яйцата (1), последно изменен с Регламент (ЕО) № 1516/96 на Комисията (2), и по-специално член 3, параграф 2, член 6, параграф 1 и член 15 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (3), последно изменен с Регламент (ЕО) № 2916/95 на Комисията (4), и по-специално член 15 от него,
като взе предвид Регламент (ЕИО) № 2783/75 на Съвета от 29 октомври 1975 г., относно обща система за търговия с яйчен албумин и млечен албумин (5), последно изменен с Регламент (ЕО) № 2916/95 и по-специално член 2, параграф 1, член 4, параграф 1 и член 10 от него,
като взе предвид Регламент (ЕО) № 774/94 на Съвета от 29 март 1994 г., относно откриване и предвиждане управлението на определени тарифни квоти на Общността за висококачествено говеждо месо и за свинско месо, птиче месо, пшеница и лимец, и трици, отпадъци и други остатъци (6), последно изменен с Регламент (ЕО) № 2198/95 на Комисията (7) и по-специално член 7 от него,
като взе предвид Регламент (ЕО) № 1095/96 на Съвета от 18 юни 1996 г. относно прилагането на концесиите, посочени в Списък CXL, изготвен след приключването на преговорите по член ХХIV.6 от ГАТТ (8),
като има предвид, че са предоставени тарифни квоти за определени продукти в секторите на птичето месо и яйцата съгласно Регламент (ЕО) № 1431/94 на Комисията от 22 юни 1994 г. относно определяне на подробни правила за прилагането в сектор птиче месо на режима на внос, предвиден в Регламент (ЕО) № 774/94 на Съвета (9), относно откриване и предвиждане управлението на определени тарифни квоти на Общността за птиче месо и други определени селскостопански продукти, последно изменен с Регламент (ЕО) № 958/96 (10), Съгласно Регламент (ЕО) № 1474/95 на Комисията от 28 юни 1995 г. относно откриване и предвиждане управлението на определени тарифни квоти в сектор яйца (11), последно изменен с Регламент (ЕО) № 1219/96 (12), и съгласно Регламент (ЕО) № 1251/96 на Комисията от 28 юни 1996 г., относно откриване и предвиждане управлението на определени тарифни квоти в сектор птиче месо (13); като има предвид, че, за да се улесни търговията между Европейската общност и трети страни, трябва да е възможно да се внасят яйца и птиче месо, без задължение за внос от страната на произход, която обаче трябва да се спомене за нуждите на статистиката в клетка 8 на лицензията за внос;
като има предвид, че тези разпоредби трябва да се прилагат за лицензии за внос, чийто срок на валидност все още не е изтекъл и които не са били използвани или са били използвани само частично;
като има предвид, че, за да се даде възможност на стопанските субекти да използват новите разпоредби, определени в настоящия регламент, преди датата на изтичане на срока на лицензиите, следва да се удължи срокът на определени лицензии;
като има предвид, че предвидените в настоящия регламент мерки, са в съответствие със становището на Управителния комитет за птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Член 3, буква в) от Регламент (ЕО) № 1431/94 се заменя със следния текст:
„в)
в клетка 8 на заявленията за лицензия и лицензиите се посочва страната на произход; лицензиите пораждат задължението вносът да се осъществява от посочената в нея страна, освен за групи 3 и 5;“
Член 2
Член 4, буква в) от Регламент (ЕО) № 1474/95 се заменя със следния текст:
„в)
в клетка 8 на заявленията за лицензия и лицензиите се посочва страната на произход“;
Член 3
Член 4, буква в) от Регламент (ЕО) № 1251/96 се заменя със следния текст:
„в)
в клетка 8 на заявленията за лицензия и лицензиите се посочва страната на произход“;
Член 4
1. Срокът на валидност на лицензиите, издадени през първото тримесечие на 1997 г. в съответствие с Регламент (ЕО) № 1431/94 за групи 3 и 5, се удължава до 31 юли 1997 г.
2. Срокът на валидност на лицензиите, издадени през първото и второто тримесечие на 1997 г. в съответствие с Регламент (ЕО) № 1251/96, се удължава до 31 юли 1997 г.
3. Срокът на валидност на лицензиите, издадени през първото тримесечие на 1997 г. в съответствие с Регламент (ЕО) № 1474/95, се удължава до 31 юли 1997 г.
Член 5
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага за лицензии, чийто срок на валидност все още не е изтекъл и които не са били използвани или са били използвани само частично.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 юни 1997 година.